ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0332/98 υποβολή: Karin Riis-Jψrgensen (ELDR) προς την Επιτροπή (17 Φεβρουαρίου 1998)

Θέμα: Οδηγία 90/313 σχετικά με την ελεύθερη πρόσβαση σε πληροφορίες που αφορούν το περιβάλλον

Στην απάντηση E-3586/97 ((ΕΕ C 174, 8.6.1998, 79. )) της 6ης Ιανουαρίου 1998 αναφέρεται ότι, σύμφωνα με το άρθρο 6 της οδηγίας 90/313 ((ΕΕ L 158 της 23.06.1990, σελ. 56. )) σχετικά με την ελεύθερη πρόσβαση σε πληροφορίες που αφορούν το περιβάλλον, τα κράτη μέλη, οφείλουν να διασφαλίζουν ότι οι πληροφορίες που κατέχουν οργανισμοί με περιβαλλοντικές αρμοδιότητες, οι οποίοι ελέγχονται από τις δημόσιες αρχές, διατίθενται υπό τις ίδιες συνθήκες με τις πληροφορίες που κατέχουν οι δημόσιες αρχές.

Ιδιωτικές οργανώσεις και επιχειρήσεις που αναλαμβάνουν δημόσια καθήκοντα προστασίας της φύσης, π.χ. απειλουμένων ή αρρώστων ζώων δεν καλύπτονται κατ' ανάγκην από τον όρο του άρθρου 6 της οδηγίας, από την υποχρέωση δηλαδή να ελέγχονται από το Δημόσιο. Θεωρεί η Επιτροπή ότι τούτο είναι σύμφωνο με τους στόχους της οδηγίας 90/313; Θα μπορούσε ακόμη η Επιτροπή να αναφέρει εάν γενικώς υπάρχουν αμφιβολίες για το κατά πόσον καλύπτονται από την οδηγία ιδιωτικές οργανώσεις και επιχειρήσεις που αναλαμβάνουν δημόσια καθήκοντα;

Απάντηση της κας Bjerregaard εξ ονόματος της Επιτροπής (26 Μαρτίου 1998)

Η οδηγία 90/313/ΕΟΚ του Συμβουλίου, της 7ης Ιουνίου 1990, για την ελεύθερη πρόσβαση στις πληροφορίες σχετικά με το περιβάλλον ((ΕΕ L 158 της 23.6.1990 )) εξασφαλίζει την ελεύθερη πρόσβαση στις πληροφορίες που διαθέτουν οι δημόσιες αρχές, καθώς και τη διάδοσή τους ενώ παράλληλα καθορίζει τις βασικές προϋποθέσεις υπό τις οποίες οι πληροφορίες αυτές καθίστανται προσβάσιμες. Προς τούτο, προβλέπει στο άρθρο 3 ότι τα κράτη μέλη έχουν την υποχρέωση να καταβάλουν κάθε δυνατή προσπάθεια ώστε οι δημόσιες αρχές να διαθέτουν υποχρεωτικά τις σχετικές προς το περιβάλλον πληροφορίες σε οιοδήποτε φυσικό ή νομικό πρόσωπο που διατυπώνει σχετικό αίτημα, δίχως οι ενδιαφερόμενοι να πρέπει να αποδείξουν ότι έχουν έννομο συμφέρον. Σύμφωνα με το άρθρο 6 της οδηγίας η υποχρέωση αυτή ισχύει επίσης για τους οργανισμούς με αρμοδιότητες για θέματα περιβάλλοντος και οι οποίοι ελέγχονται από τις δημόσιες αρχές.

Βάσει της σημερινής μορφής της οδηγίας 90/313/ΕΟΚ μόνο οι δημόσιες αρχές και οι οργανισμοί που έχουν δημόσιες αρμοδιότητες σε θέματα περιβάλλοντος και οι οποίοι ελέγχονται από τις δημόσιες αρχές έχουν την υποχρέωση να διαθέτουν στο κοινό τις πληροφορίες που διαθέτουν για το περιβάλλον. Το Αξιότιμο Μέλος του Κοινοβουλίου διευκρινίζει στην ερώτησή του ότι οι οργανώσεις και οι οργανισμοί στους οποίους αναφέρεται δεν ανταποκρίνονται σε μία από τις προϋποθέσεις που περιλαμβάνει το άρθρο 6 της οδηγίας. Κατά συνέπεια μάλλον δεν καλύπτονται από αυτήν.

Όσον αφορά το τελευταίο μέρος της ερώτησης, η Επιτροπή δεν διαθέτει τα απαραίτητα στοιχεία που θα της επέτρεπαν να εξετάσει λεπτομερώς το αντικείμενο των προβληματισμών του Αξιοτίμου Μέλους του Κοινοβουλίου. Ελλείψει άλλων διευκρινίσεων δεν είναι σε θέση να του απαντήσει.
ΓΡΑΠΤΗ ΕΡΩΤΗΣΗ E-0946/98 υποβολή: Jesϊs Cabezσn Alonso (PSE) προς την Επιτροπή (30 Μαρτίου 1998)

Θέμα: Επενδύσεις στη Νικαράγουα

Με ποιόν τρόπο η Επιτροπή προωθεί εσωτερικές και εξωτερικές επενδύσεις στη Νικαράγουα σε παραγωγικούς τομείς ώστε να καταστεί δυνατή η βιώσιμη ανάπτυξη της χώρας;

Απάντηση του κ. Marin εξ ονόματος της Επιτροπής (23 Απριλίου 1998)

Είναι γεγονός ότι ένας από τους κύριους στόχους της δράσης συνεργασίας της Επιτροπής στη Νικαράγουα είναι να προωθήσει τις επενδύσεις με σκοπό τη βιώσιμη ανάπτυξη της χώρας.

Αφενός, μέσω της χρηματοδοτικής και τεχνικής συνεργασίας, η Επιτροπή εφαρμόζει ένα φιλόδοξο σχέδιο που στοχεύει στην παγιοποίηση της ασφάλειας του δικαίου της εγγείου ιδιοκτησίας στον γεωργικό κόσμο. Η παγιοποίηση αυτή θεωρείται ως πρωταρχικό στοιχείο για την προώθηση των επενδύσεων.

Γενικότερα, η συνεργασία στον τομέα της γεωργικής ανάπτυξης, που αποτέλεσε τομέα έντονης κοινοτικής συνεργασίας, συμβάλει στο να τεθούν οι ελάχιστες βάσεις ώστε οι επενδυτές να αποκομίζουν μεγαλύτερα κέρδη από τις δραστηριότητές τους, χάρη σε ένα υγιέστερο κοινωνικό και οικονομικό περιβάλλον.

Αφετέρου, μέσω της οικονομικής συνεργασίας, η Επιτροπή επιχειρεί επίσης να προωθήσει άμεσα τις ξένες επενδύσεις. Η δημιουργία ενός ευρωπαϊκού κέντρου επιχειρηματικής συνεργασίας, η διοργάνωση εκδηλώσεων στο πλαίσιο του προγράμματος Al-Invest και η χρησιμοποίηση των μέσων των διεθνών κοινοτικών εταίρων στον τομέα των επενδύσεων (ECIP), αποτελούν ορισμένα από τα στοιχεία που τέθηκαν στη διάθεση των διεθνών οικονομικών παραγόντων με σκοπό την προώθηση των επενδύσεών τους.

Τέλος, υπογραμμίζεται ότι τα προγράμματα FEPEX (Fondo especial de promotion de las exportationes) και FOEXCA (Fomento de las exportationes en Centroamιrica), που στοχεύουν στην προώθηση των εξαγωγών της Νικαράγουα μέσω πιστώσεων με μειωμένο επιτόκιο, συνέβαλαν επίσης στη σημαντική αύξηση των επενδύσεων.
ΓΡΑΠΤΗ ΕΡΩΤΗΣΗ E-0217/98 υποβολή: Gianni Tamino (V) προς την Επιτροπή (11 Φεβρουαρίου 1998)

Θέμα: Παρανομίες σε σφαγεία στην Ιταλία

Η Επιτροπή, απαντώντας στην γραπτή μου ερώτηση Ε-3274/97 ((ΕΕ C 158 της 25.5.1998, σελ. 75. )) ανέφερε ότι θα έρθει σε επαφή με τις αρμόδιες ιταλικές αρχές για να ζητήσει πρόσθετες πληροφορίες επί του θέματος.

Στο άρθρο 56 του νόμου που συνδέεται με το δημοσιονομικό πρόγραμμα 1998 ο οποίος περιέχει 'Μέτρα για τη σταθεροποίηση των δημοσίων οικονομικών' και εγκρίθηκε οριστικά από την ιταλική βουλή στις 23 Δεκεμβρίου 1997, προβλέπεται νέα παράταση της προθεσμίας σχετικά με τα σφαγεία μέχρι την 31η Δεκεμβρίου 1998 (η προηγούμενη παράταση είχε ορισθεί με τον νόμο αριθ. 228 του 1997 που εμπεριέχει επείγουσες διατάξεις για την πρόληψη και αντιμετώπιση των δασικών πυρκαγιών στην εθνική επικράτεια, καθώς και παρεμβάσεις για ζητήματα αστικής, περιβαλλοντικής και γεωργικής προστασίας). Τα σφαγεία είχαν ήδη ωφεληθεί κατά το παρελθόν από πρόσθετη περίοδο απαλλαγής η οποία σήμερα υπερβαίνει κατά τρία έτη την οριζόμενη από την κοινοτική ρύθμιση σχετική περίοδο.

Είναι άραγε ενήμερη η Επιτροπή για την εν λόγω ενέργεια και πώς την χαρακτηρίζει με γνώμονα το κατά πόσο συμμορφώνεται με τις σχετικές κοινοτικές οδηγίες;

Απάντηση του κ. Fischler εξ ονόματος της Επιτροπής (2 Απριλίου 1998)

H Eπιτροπή είχε επαφές με τις ιταλικές αρχές και ζήτησε περαιτέρω πληροφορίες όσον αφορά τα γεγονότα τα οποία αναφέρονται στην γραπτή ερώτηση. Δεν έχει ακόμη ληφθεί απάντηση.

Η Επιτροπή θα ζητήσει για μιά φορά ακόμα τις απαιτούμενες πληροφορίες.
ΓΡΑΠΤΗ ΕΡΩΤΗΣΗ E-0445/98 υποβολή: Concepciσ Ferrer (PPE) προς την Επιτροπή (27 Φεβρουαρίου 1998)

Θέμα: Αποκέντρωση του προγράμματος Interreg II

Το πρόγραμμα Interreg II αποσκοπεί στην εφαρμογή αποτελεσματικών μηχανισμών για τη διευκόλυνση της συνεργασίας μεταξύ των μεθοριακών περιοχών.

Ορισμένα κράτη μέλη, όπως η Γαλλία, αποφάσισαν την αποκέντρωση των γραφείων διαχείρισης του προγράμματος, μεταφέροντάς τα στις περιοχές παρέμβασης του προγράμματος, όπως στην περίπτωση του γραφείου του Interreg στην Τουλούζη, που είναι αρμόδιο για την περιφέρεια του Midi-Pyrιnιes.

Δεν νομίζει η Επιτροπή ότι θα έπρεπε να ζητήσει από όλα τα κράτη μέλη να αποκεντρώσουν τα γραφεία διαχείρισης του εν λόγω προγράμματος ώστε αυτά να αποκτήσουν μια άμεση αντίληψη της πραγματικότητας που επικρατεί στις επιλέξιμες περιοχές και να βρίσκονται σε απευθείας επαφή με τους δικαιούχους του προγράμματος, για να βελτιωθεί τοιουτοτρόπως η αποτελεσματικότητα της διαχείρισης;

Απάντηση της κας Wulf-Mathies εξ ονόματος της Επιτροπής (2 Απριλίου 1998)

Στις κατευθυντήριες γραμμές για τα επιχειρησιακά προγράμματα Interreg II ((EE C 180 της 1.7.1994 )), η Επιτροπή τονίζει την σημασία την οποία αποδίδει στην δημιουργία ή στην ανάπτυξη στις παραμεθόριες ζώνες, σε συνεργασία με τις περιφερειακές και τοπικές σχετικές αρχές, από κοινού θεσμικών ή διοικητικών διαρθρώσεων οι οποίες θα πρέπει επίσης να είναι αρμόδιες για τη θέση σε εφαρμογή των σχεδίων. Τα κράτη μέλη έχουν κληθεί να λάβουν υπόψη τα εν λόγω θέματα κατά το μέτρο του δυνατού.
ΓΡΑΠΤΗ ΕΡΩΤΗΣΗ E-0652/98 υποβολή: Gerardo Fernαndez-Albor (PPE) προς την Επιτροπή (10 Μαρτίου 1998)

Θέμα: Συμμετοχή των επιχειρήσεων της Γαλικίας στο κοινοτικό πρόγραμμα Al-Invest

Μετά τα δύο πρώτα έτη λειτουργίας του, το πρόγραμμα Al-Invest, στόχος του οποίου είναι η διευκόλυνση των εμπορικών συναλλαγών, της τεχνογνωσίας, της μεταφοράς τεχνολογίας και οικονομικών συναλλαγών επέτυχε να διοργανώσει σαράντα συναντήσεις επιχειρηματιών, και να προγραμματίσει άλλες εξήντα, που αντιστοιχούν σε εμπορικές συναλλαγές 250 εκατομμυρίων Ecu.

Είναι γενικώς γνωστές οι σχέσεις της Γαλικίας με τη Λατινική Αμερική, και η αλληλεξάρτηση αμφοτέρων των οικονομιών, όπως αποδεικνύεται σαφώς από τις σχετικές διαδοχικές στατιστικές, οπότε το σχετικό κοινοτικό πρόγραμμα έχει ιδιαίτερη σημασία για μία περιφέρεια η οποία συνδέεται τόσο στενά με τη Λατινική Αμερική.

Μπορεί να αναφέρει η Επιτροπή τις επιπτώσεις του ανωτέρω κοινοτικού προγράμματος στις σχέσεις μεταξύ Γαλικίας και Λατινικής Αμερικής, πόσες συναντήσεις επιχειρηματιών πραγματοποιήθηκαν στην περιοχή της Γαλικίας και ποιος υπήρξε ο βαθμός συμμετοχής της Γαλικίας επί του συνολικού προγράμματος;

Απάντηση του κ.Marμn εξ ονόματος της Επιτροπής (3 Απριλίου 1998)

Το Al-Invest είναι αποκεντρωμένο κοινοτικό πρόγραμμα που αποσκοπεί στην προώθηση των συναντήσεων μεταξύ επιχειρήσεων. Συνεπώς, η πρωτοβουλία των εν λόγω συναντήσεων ανήκει στους ίδιους τους φορείς του ιδιωτικού τομέα, όπως τα εμπορικά και βιομηχανικά επιμελητήρια, οι επαγγελματικές ενώσεις και ομοσπονδίες ή οι ειδικοί σύμβουλοι που έχουν ενταχθεί σε δίκτυα τα οποία αποκαλούνται Ευρωκέντρα (Eurocentres) στη Λατινική Αμερική και Coopeco στην Ευρώπη.

Στην Ισπανία, οι φορείς που έχουν αναπτύξει μεγάλη δραστηριότητα μέσω της Al-Invest είναι εγκατεστημένοι στη Βαρκελώνη, το Μπιλμπάο, τη Μαδρίτη, τη Βαλένθια και τη Σαραγκόσα. Οι επιχειρήσεις της Γαλικίας σημειώνουν μικρή σχετικά συμμετοχή κατά τις τομεακές συναντήσεις στο πλαίσιο του Al-Invest, με εξαίρεση τους τομείς της αλιείας, όπου η επαγγελματική αντιπροσώπευση ήταν ικανο sοιητικ |.
ΓΡΑΠΤΗ ΕΡΩΤΗΣΗ E-1044/98 υποβολή: Alexandros Alavanos (GUE/NGL) προς την Επιτροπή (6 Απριλίου 1998)

Θέμα: Mετατροπή αρμενικής Μονής σε ξενοδοχείο στα κατεχόμενα της Κύπρου

Οι τουρκοκυπριακές αρχές αποφάσισαν να παραχωρήσουν σε ιδιώτη την ιστορική αρμενική Μονή του Αγίου Μαγκάρ, που κτίστηκε τον 10ο αιώνα, για να χρησιμοποιηθεί σαν ξενοδοχείο.

Η νέα αυτή απόφαση της τουρκοκυπριακής διοίκησης έρχεται σε συνέχεια της σκανδαλώδους ανοχής στις συνεχείς λεηλασίες θρησκευτικών και ιστορικών μνημείων στο κατεχόμενο τμήμα της Κύπρου, προσβάλλει το θρησκευτικό συναίσθημα και αποτελεί πρόσκληση για την Ορθόδοξη Αρμενική Εκκλησία και τους 4000 περίπου Αρμένιους που κατοικούν στον ελεύθερο τμήμα του νησιού.

Η ανωτέρω ενέργεια προκλητικά αγνοεί την απόφαση του Δικαστηρίου Ανθρωπίνων Δικαιωμάτων του Στρασβούργου (απόφαση Λοϊζίδου για τις περιουσίες που βρίσκονται στα κατεχόμενα) αφού μετατρέπει την ιστορική Μονή, που είναι ιδιοκτησία της Αρμενικής Εκκλησίας, σε κερδοσκοπική επιχείρηση.

Τι μέτρα προτίθεται να λάβει η Επιτροπή προκειμένου να μην υλοποιηθεί η απόφαση των Τουρκοκυπρίων για μετατροπή της ιστορικής αυτής αρμενικής Μονής σε ξενοδοχείο; Με ποιό τρόπο προτίθεται να ενεργήσει για να γίνει σεβαστή η απόφαση του Διεθνούς Δικαστηρίου Ανθρωπίνων Δικαιωμάτων για τις περιουσίες που βρίσκονται στα κατεχόμενα;

Απάντηση του κ. Van den Broek εξ ονόματος της Επιτροπής (24 Απριλίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-968/98 της κας Δασκαλάκη ((βλέπε σελίδα 100. )).
ΓΡΑΠΤΗ ΕΡΩΤΗΣΗ E-0855/98 υποβολή: Michl Ebner (PPE) προς την Επιτροπή (26 Μαρτίου 1998)

Θέμα: Περιορισμός των εισαγωγών μήλων από την ΕΕ στην Τσεχική Δημοκρατία

Λαμβάνοντας υπόψη ότι η κυβέρνηση της Τσεχίας αποφάσισε στις 29 Ιανουαρίου 1998 να θεσπίσει περιορισμούς για την εισαγωγή μήλων από την ΕΕ,

το μέτρο αυτό δεν συμβιβάζεται με τις διατάξεις της Ευρωπαϊκής Συμφωνίας μεταξύ ΕΕ και Τσεχικής Δημοκρατίας, διότι αντιβαίνει στη ρήτρα «Stand-still» στον τελωνειακό τομέα και δημιουργεί διακρίσεις, εφόσον αφορά εισαγωγές μήλων μόνο από την ΕΕ, καλείται η Επιτροπή να ανακοινώσει:

1. ποια είναι τα μέτρα που έχουν ληφθεί κατά της δυσμενούς αυτής απόφασης,

2. εάν έχουν ήδη αρχίσει διαπραγματεύσεις από τις αρμόδιες υπηρεσίες και,

3. στην περίπτωση αυτή, παρακαλείται η Επιτροπή να ανακοινώσει πώς έχει σήμερα η κατάσταση.

Απάντηση του κ. Van den Broek εξ ονόματος της Επιτροπής (20 Απριλίου 1998)

Η Επιτροπή είναι πλήρως ενημερωμένη σχετικά με το θέμα και βρίσκεται ήδη σε στενή επαφή με τις τσεχικές αρχές από τις πρώτες εκθέσεις που αφορούν το μέτρο. Στις 2 Φεβρουαρίου 1998, η Επιτροπή εξήγησε στην τσεχική κυβέρνηση ότι το μέτρο της δεν συμφωνούσε με την ευρωπαϊκή συμφωνία. Για το λόγο αυτό, ζήτησε την άμεση απόσυρσή του καθώς και επείγουσες διμερείς διαβουλεύσεις.

Οι διαβουλεύσεις αυτές, που έγιναν στις 17 Φεβρουαρίου του 1998, έδειξαν σαφώς ότι οι τσεχικές αρχές δεν προτίθενται να αποσύρουν σύντομα το μέτρο. Για το λόγο αυτό, η Επιτροπή πρότεινε αντίθετα μέτρα, τα οποία εγκρίθηκαν από το Συμβούλιο στις 17 Μαρτίου 1998. Η Κοινότητα θα αναστείλει ορισμένες γεωργικές εμπορικές συμβάσεις (χυμός μήλου, προϊόντα κρέατος, γαλακτοκομικά προϊόντα) που χορηγούνται στην Τσεχική Δημοκρατία σε αυτόνομη βάση. Σκοπεύει να μειώσει τις τσεχικές προτιμησιακές εξαγωγές κατά ποσό που αντιστοιχεί στις απώλειες της Κοινότητας στις εξαγωγές μήλων.

Η Επιτροπή θα συνεχίσει τις προσπάθειές της για την επίλυση του θέματος κατά τρόπο που θα διαφυλάσσει τα συμφέροντα των κοινοτικών εξαγωγέων.
ΓΡΑΠΤΗ ΕΡΩΤΗΣΗ E-1042/98 υποβολή: Jens-Peter Bonde (I-EDN) προς την Επιτροπή (6 Απριλίου 1998)

Θέμα: Ειδική προτίμηση ορισμένων εθνοτικών μειονοτήτων σε εκλογές

Μια διάταξη του εκλογικού νόμου η οποία παραχωρεί σε εθνοτική μειονότητα ενός κράτους μέλους ειδικά πλεονεκτήματα σε συνδυασμό με τις κοινοβουλευτικές εκλογές, τις τοπικές εκλογές ή τις εκλογές του Ευρωπαϊκού Κοινοβουλίου κ.λ.π, έρχεται σε αντίθεση με τη Συμφωνία του Άμστερνταμ;

Απάντηση του κ. Monti εξ ονόματος της Επιτροπής (5 Ιουνίου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-0421/98 υποβολή: Graham Watson (ELDR) προς την Επιτροπή (24 Φεβρουαρίου 1998)

Θέμα: Το σφάλμα της χιλιετίας (Millenium Bug)

Προτίθεται η Επιτροπή να δημοσιεύσει περιοδική έκθεση σχετικά με την πρόοδο που επιτελούν οι κυβερνήσεις και η βιομηχανία για την πρόληψη του σφάλματος της χιλιετίας, καθώς και τις δαπάνες που τούτο συνεπάγεται;

Απάντηση του Κ. Bangemann εξ ονόματος της Επιτροπή (1 Απριλίου 1998)

Η Επιτροπή εξέδωσε μια Ανακοίνωση για το πρόβλημα της χρονολογίας 2000 στις ηλεκτρονικές συσκευές ((COM(98)102. )), στην οποία υπογραμμίζεται ορόλος των επιχειρήσεων, των ενώσεων και των Κρατών μελών και καθορίζεται το πλαίσιο της Κοινοτικής δράσης σχετικά. Μεταξύ των προτεινομένων δράσεων είναι η δημοσίευση περιοδικών εκθέσεων προόδου και εκθέσεων σχετικών με τις καταβαλλόμενες προσπάθειες των Κρατών μελών. Σημαντική βάση αυτών των εκθέσεων θα αποτελέσουν οι συζητήσεις στα πλαίσια όλων των Συμβουλίων που θα εγκύψουν στο ζήτημα της πορείας προς το 2000 και στην απαιτούμενη για τότε ετοιμότητα, αλλά και η τακτική ανταλλαγή πληροφοριών επί του θέματος, για τις διάφορες πρωτοβουλίες του 2000 που αναλαμβάνονται από τα Κράτη μέλη και τις Ευρωπαϊκές ενώσεις.

Στο θέμα των δαπανών, θα υπομνησθεί εδώ ότι έχουν γίνει πολλές εκτιμήσεις οι οποίες και δημοσιεύτηκαν ευρύτατα. Αυτές αναφέρονται επίσης στην Ανακοίνωση. Επειδή εκτιμάται γενικά ότι είναι πολύ δύσκολο να υπάρξει στενή παρακολούθηση των δαπανών, το θέμα αυτό δεν σχεδιάζεται να καλυφθεί αλλά θα αναλαμβάνεται η από καιρού εις καιρόν αναθεώρηση των εκτιμήσεων.
ΓΡΑΠΤΗ ΕΡΩΤΗΣΗ E-0146/98 υποβολή: Brian Simpson (PSE) προς την Επιτροπή (2 Φεβρουαρίου 1998)

Θέμα: Dresser-Rand

Γνωρίζει η Επιτροπή ότι η επιχείρηση Dresser-Rand που εδρεύει στο Wythenshawe, Ηνωμένο Βασίλειο, ετοιμάζεται να μεταφέρει τις μονάδες παραγωγής της στη Χάβρη, Γαλλία, πράγμα που συνεπάγεται την απώλεια 300 θέσεων εργασίας από μία περιοχή που εμπίπτει στο Στόχο 2 του ΕΤΠΑ;

Μπορεί η Επιτροπή να διερευνήσει εάν αυτή η μεταφορά της επιχείρησης δεν είναι αποτέλεσμα παράνομων επιδοτήσεων ή δωροδοκιών εκ μέρους των βελγικών αρχών;

Συμπληρωματική απάντηση του κ.Van Miert εξ ονόματος της Επιτροπής (16 Απριλίου 1998)

Κατόπιν διαβημάτων της Επιτροπής, οι γαλλικές αρχές επιβεβαίωσαν ότι σε αυτό το στάδιο δεν είχαν γνώση κάποιου σχεδίου βοηθείας για τη μεταφορά των μονάδων παραγωγής εναλλακτικών συμπιεστών της εταιρείας Dresser - Rand από το εργοστάσιο της εταιρείας στην περιοχή Wythenshave προς την περιοχή της Χάβρης, όπου ήδη διεξάγονται τέτοιες δραστηριότητες.

Επιπλέον, σε περίπτωση που υπάρχει κάποια προοπτική παροχής βοηθείας, οι γαλλικές αρχές υποχρεούνται να πληροφορήσουν την Επιτροπή σχετικά με τους όρους μιας τέτοιας ενίσχυσης.

Η Επιτροπή τότε δεν θα παραλείψει να εξασφαλίσει την τήρηση των κοινοτικών κανόνων όσον αφορά τις κρατικές ενισχύσεις καθώς και να πληροφορήσει το Αξιότιμο Μέλος του Κοινοβουλίου για τα συμπεράσματά της.
ΓΡΑΠΤΗ ΕΡΩΤΗΣΗ E-0769/98 υποβολή: Gιrard Caudron (PSE) προς την Επιτροπή (18 Μαρτίου 1998)

Θέμα: Τα παρασκευάσματα premix

Τα παρασκευάσματα premix (αναψυκτικά με πρόσμειξη οινοπνευματωδών) αποτέλεσαν θέμα της επικαιρότητας πριν από μερικούς μήνες. Σήμερα δεν είναι πλεόν στο προσκήνιο, μολονότι εξακολουθούν να είναι σοβαρό πρόβλημα.

Τί έγινε έκτοτε το ενδεχόμενο να θεσπισθεί νομοθεσία για να καταπολεμηθεί η ενθάρρυνση της καταναλώσεως οινοπνευματωδών μεταξύ των νέων;

Μία εταιρεία σουπερμάρκετ απαγόρευσε την πώληση στα καταστήματά της αφού προέβη σε διαβούλευση με την «επιτροπή δεοντολογίας» που διαθέτει.

Πρέπει να περιμένουμε να προέλθει από τον εμπορικό κόσμο «η δεοντολογία»;

Τί σκοπεύει να πράξει ταχέως η Επιτροπή για να εξαλείψει αυτή τη μάστιγα;

Απάντηση του κ. Flynn εξ ονόματος της Επιτροπής (20 Απριλίου 1998)

Η Επιτροπή συμμερίζεται την ανησυχία του κ. βουλευτή σχετικά με τον κοινωνικό αντίκτυπο καθώς και τον αντίκτυπο στην υγεία που αυτές οι νέες κατηγορίες ποτών όπως τα (αναψυκτικά αναμεμιγμένα με οινόπνευμα) ενδέχεται να έχουν ιδιαίτερα στους νέους.

Η Επιτροπή εργάζεται προς το παρόν για ένα εθελοντικό κώδικα πρακτικής που να καλύπτει όλα τα αλκοολούχα ποτά ώστε να αντιμετωπιστεί το πρόβλημα της κατανάλωσης αλκοόλ από ανηλίκους. Τα συνοδευτικά μέτρα στον τομέα της ενημέρωσης του κοινού, της εκπαίδευσης και της κατάρτισης αναμένεται να συμβάλλουν στη μείωση της κατανάλωσης αλκοόλ από τους ανηλίκους.
ΓΡΑΠΤΗ ΕΡΩΤΗΣΗ E-1396/98 υποβολή: Leonie van Bladel (UPE) προς το Συμβούλιο (6 Μαΐου 1998)

Θέμα: Ερωτήματα περί συνάψεως συνθήκης με το Μαρόκο για την επάνοδο κρατουμένων από χώρες της ΕΕ

1. Μπορεί να δηλώσει το Συμβούλιο για ποιό λόγο, για την παροχή βοήθειας σε περίπου 100 ολλανδούς κρατούμενους στο Μαρόκο, εγκατασπαρμένους σε 7 φυλακές σε όλη τη χώρα, έχει προσληφθεί 1 μόνο άτομο σε εβδομαδιαία βάση το μήνα;

2. Δεν είναι 1 άτομο για 100 κρατούμενους, εγκατασπαρμένους σε 7 φυλακές, σε διαφορετικά μέρη του Μαρόκο πολύ μικρός αριθμός, αν ληφθεί υπόψη το γεγονός ότι το Ηνωμένο Βασίλειο έχει προσλάβει για 35 κρατούμενους 6 άτομα σε μόνιμη βάση;

3. Είναι διατεθειμένο το Συμβούλιο να συστήσει στα κράτη μέλη να προβούν αμελλητί σε διαπραγματεύσεις με την κυβέρνηση του Μαρόκο προκειμένου να συναφθεί, το ταχύτερο δυνατόν συμφωνία, βάσει της οποίας θα δίνεται η δυνατότητα σε κρατούμενους από κράτη μέλη της ΕΕ να εκτίουν την ποινή τους στη χώρα τους;

Κοινή απάντηση στις γραπτές ερωτήσεις Ε-1396/98 και Ε-1397/98 (6 Ιουλίου 1998)

Τα ζητήματα που αναφέρονται στη γραπτή ερώτηση 1396/98 του αξιότιμου μέλους του Κοινοβουλίου καθώς και στα σημεία 4 και 5 της γραπτής ερώτησης 1397/98 δεν υπάγονται στην αρμοδιότητα του Συμβουλίου.

Τα ζητήματα που αναφέρονται στα σημεία 1, 2 και 3 της γραπτής ερώτησης 1397/98 δεν έχουν συζητηθεί στο Συμβούλιο.
ΓΡΑΠΤΗ ΕΡΩΤΗΣΗ E-0863/98 υποβολή: Graham Mather (PPE) προς την Επιτροπή (26 Μαρτίου 1998)

Θέμα: Πιθανές τραπεζικές συγχωνεύσεις στο ΗΒ

Έχουν εκφρασθεί ορισμένες ανησυχίες τελευταία όσον αφορά τις πιθανές τραπεζικές συγχωνεύσεις στο ΗΒ, στο εγγύς μέλλον. Ιδιαίτερα η Banking Insurance and Finance Union (της οποίας είμαι σύμβουλος) έχει εκφράσει την ανησυχία ότι παρόμοιες συγχωνεύσεις θα μπορούσαν να οδηγήσουν σε μείωση της ανταγωνιστικότητας, της απασχόλησης και της κάλυψης μικρότερων επαρχιακών κοινοτήτων.

Αναγνωρίζοντας βεβαίως ότι η Επιτροπή θα πρέπει να κρίνει τις περιπτώσεις συγχώνευσης ξεχωριστά, θα ήθελα να ρωτήσω:

1. Γνωρίζει η Επιτροπή την κατάσταση σχετικά με τις πιθανές συγχωνεύσεις σ' αυτόν τον τομέα στο ΗΒ και

2. Έχει η Επιτροπή ορισμένες παρατηρήσεις επί του θέματος;

Απάντηση του κ.Van Miert εξ ονόματος της Επιτροπής (7 Μαίου 1998)

Η Επιτροπή γνωρίζει ότι υπάρχουν ανεπιβεβαίωτες δημοσιογραφικές πληροφορίες για ενδεχόμενες μελλοντικές τραπεζικές συγχωνεύσεις στο Ηνωμένο Βασίλειο. Στην περίπτωση που θα δημιουργούνταν οποιαδήποτε κατάσταση συγχώνευσης η οποία θα προκαλούσε συγκέντρωση σε κοινοτική κλίμακα και στην οποία θα είχε εφαρμογή ο λεγόμενος κανονισμός για τις συγχωνεύσεις, κανονισμός του Συμβουλίου αριθ. 4064/98/ΕΟΚ της 21ης Δεκεμβρίου 1989 για τον έλεγχο των συγκεντρώσεων μεταξύ επιχειρήσεων ((ΕΕ L 257 της 21.9.1990 )), τούτη θα αξιολογούνταν από την Επιτροπή σύμφωνα με τις διατάξεις του κανονισμού.

Ανακοινώσεις για τις συγκεντρώσεις που περιήλθαν στην Επιτροπή έχουν δημοσιοποιηθεί μέσω ανακοίνωσης στην Επίσημη Εφημερίδα και τα ενδιαφερόμενα μέρη καλούνται να διατυπώσουν τα σχόλιά τους επ'αυτού.
ΓΡΑΠΤΗ ΕΡΩΤΗΣΗ E-0626/98 υποβολή: Raimo Ilaskivi (PPE) προς την Επιτροπή (9 Μαρτίου 1998)

Θέμα: Ειδικό τέλος που εισπράττουν οι ρωσικές αρχές από τους οδηγούς επιβατηγών αυτοκινήτων για την υπέρβαση των συνόρων

Σύμφωνα με άρθρο που δημοσιεύθηκε στην εφημερίδα «Helsingin Sanomat» στις 17.2.1998, οι ρωσικές τελωνειακές αρχές θέσπισαν πρόσφατα ειδικό τέλος για την υπέρβαση των συνόρων μεταξύ Φινλανδίας και Ρωσίας, το οποίο είναι υποχρεωμένοι να καταβάλλουν οι οδηγοί στους μεθοριακούς σταθμούς. Το τέλος αυτό, το οποίο ανέρχεται σε 25 FIM, εισπράττεται από όλους τους μη ρωσικής υπηκοότητας οδηγούς που διασχίζουν τα σύνορα.

Ποιά μέτρα προτίθεται να λάβει η Επιτροπή προκειμένου να καταργηθεί και το πλέον πρόσφατο αυτό τέλος που οι τελωνειακές αρχές της Ρωσίας υποχρεώνουν τους πολίτες της Ευρωπαϊκής Ένωσης να καταβάλλουν για την υπέρβαση των συνόρων τη στιγμή, μάλιστα, που τα κράτη μέλη της Ευρωπαϊκής Ένωσης δεν εισπράττουν παρόμοιο τέλος από τους ρωσικής υπηκοότητας οδηγούς επιβατηγών αυτοκινήτων;

Απάντηση του κ. Van den Broek, εξ ονόματος της Επιτροπής (17 Απριλίου 1998)

Η Επιτροπή διεξήγαγε έρευνες σχετικά με το θέμα που έθιξε το Αξιότιμο Μέλος του Κοινοβουλίου.

Φαίνεται ότι η επιβάρυνση που εφαρμόζεται έχει σχέση με τη βοήθεια για τη συμπλήρωση των διατυπώσεων εκτελωνισμού που παρέχεται, εφόσον ζητηθεί, σε οδηγούς που διασχίζουν τα σύνορα Φινλανδίας - Ρωσίας, από εταιρεία παροχής υπηρεσιών που συνδέεται με τα ρωσικά τελωνεία.

Σύμφωνα με την ρωσική τελωνειακή νομοθεσία, οι ξένοι που διασχίζουν τα σύνορα, με τα ιδιωτικά τους αυτοκίνητα πρέπει τυπικά να κάνουν δήλωση ότι θα επιστρέψουν με αυτοκίνητο μέσα σε ένα μήνα. Από τότε που εισήχθηκε στα ρωσικά τελωνεία σύστημα πληροφόρησης που βασίζεται σε ηλεκτρονικό υπολογιστή στη γραμμή των συνόρων, η δήλωση αυτή συμπληρώνεται ηλεκτρονικά απευθείας στον ηλεκτρονικό υπολογιστή και όχι σε έντυπη μορφή στο χέρι.

Οι οδηγοί έχουν τώρα δύο επιλογές: μπορούν είτε να πάνε απευθείας στα ρωσικά τελωνεία όπου μπορούν οι ίδιοι προσωπικά να συμπληρώσουν το ηλεκτρονικό κείμενο χωρίς καμία επιβάρυνση, ή μπορεί να ζητήσουν τη βοήθεια της εταιρείας έναντι αντίτιμου 25 φινλανδικών μάρκων. Το πλεονέκτημα της δεύτερης επιλογής είναι ότι εγγυάται κανονικά γρηγορότερες διαδικασίες εκτελωνισμού.

Η επιβάρυνση αυτή είναι, γι'αυτό το λόγο, εμπορικό τέλος για την παροχή προαιρετικής υπηρεσίας μάλλον παρά ειδική εισφορά που επιβάλλεται σε ξένους οδηγούς που διασχίζουν τα σύνορα.